3. Anvendelse af komitologi (
Før afstemningen
László Kovács
Fru formand! Kommissionen hilser fru Frassonis betænkning, som godkender konklusionen af den bilaterale aftale mellem Parlamentet og Kommissionen om procedurerne for gennemførelse af Rådets afgørelse 1999/468/EF som ændret ved afgørelse 2006/512/EF, velkommen. I denne sammenhæng understreger Kommissionen, at punkt 11 i aftalen dækker yderst presserende sager generelt.
Kommissionen vil gerne takke Parlamentet og især hr. Galeote og hr. Corbett for den storartede samarbejdsånd, der herskede under forhandlingerne om denne aftale. I går godkendte Kommissionen aftalen, og kommissionsformand Barroso vil underskrive den en af de nærmeste dage.
